O‘zbekiston - Xitoy. Ustunlik kim tomonda?

Ertaga O‘zbekiston terma jamoasi JCh-2018 saralash bosqichining 4-turida Toshkentda Xitoyga qarshi to‘p suradi. 
Mazkur terma jamoalarning shu kunga qadar o‘zaro o‘yinlari tarixiga nazar solinsa, shu kunga qadar ular 10 marotaba to‘qnash kelishgan. Ilk bor 1994 yilda Yaponiyaning Xirosima shahrida bo‘lgan Osiyo o‘yinlarida O‘zbekiston hamda Xitoy terma jamoalari to‘qnash kelishgan. O‘shanda O‘zbekiston terma jamoasi 4:2 hisobida g‘alaba qozongan. 
Umuman olganda ularning o‘zaro to‘qnash kelgan 10ta o‘yinidan 5tasida O‘zbekiston terma jamoasining g‘alabasi kuzatilgan. Xitoy esa 4 bor g‘alaba qozongan va yana bir uchrashuvda tomonlar durang qayd etishgan.